open-index/open-wikipedia-markdown huggingface dataset:
درویش

حضرت داتا گنج بخش کشف المحجوب میں لکھتے ہیں کہ درویش ( فقیر ) وہ ہے جس کے پاس کچھ بھی نہ ہو اور نہ کسی چیز سے اس کا نقصان ہو۔ نہ تو اسباب دنیاوی کے موجود ہونے سے وہ غنی ہوتا ہو اور نہ ان کی عدم موجودگی سے ان کا محتاج ہو۔ اسباب کا ہونا نہ ہونا اس کے لیے برابر ہو اور اگر ان اسباب کی عدم موجودگی و دستیابی پر وہ خوش ہو تو جائز ہے۔ اس لیے کہ مشائخ صوفیا نے فرمایا ہے کہ درویش جتنا تنگدست ہوتا ہے اتنا ہی وہ خوش ہوتا ہے کیونکہ اسباب کا ہونا درویش کے لیے بہت برا ہے۔ یحی بن معاذ رازی  فرماتے ہیں کہ صحیح فقیرکی علامت یہ ہے کہ بندہ کمال ولایت و قیام مشاہدہ کی صفت جاتے رہنے اور حق سے دور ہو جانے سے ڈرتا رہے۔ ردیم بن محمد  فرماتے ہیں کہ فقیر کی تعریف یہ ہے کہ فقیر کا باطن اغراض نفسانی سے اور اس کا بدن آفت سے محفوظ ہو اور جو احکام اس پر فرض ہیں، برابر ادا ہوتے رہیں۔ ابو الحسن نوری فرماتے ہیں کہ فقیر وہ ہے کہ چیز کے نہ ہونے کی صورت میں خاموش رہے اور ہونے کی صورت میں اس کو خرچ کرے۔
مسلم فقیر جو اپنے مخصوص عقائد اور آئین ملی کی رو سے غربت و عسرت کی زندگی بسر کرنے کے پابند ہوتے ہیں۔ ان کے بے شمار سلسلے ہیں۔ اکثر سیلانی زندگی کے عادی ہوتے ہیں۔ ہمارے ملک میں قلندروں کے کچھ گروہ اسی ذیل میں آتے ہیں۔ ان میں بعض عورتوں کی طرح رنگین کپڑے اور زیور پہنتے ہیں۔ ان کا خیال ہے جس طرح آراستہ عورت مرد کو بھاتی ہے۔ اسی طرح وہ بھی خدا کے نزدیک مقبول ہوں گے۔ درویشوں کے چار بنیادی سلسلے ہیں۔

1۔ نقشبندی

2۔ سہروردی

3۔ قادری

4۔ چشتی

اپنے سلسلے میں آخر کار ان مین سے کسی ایک کے ساتھ تعلق رکھتا ہے۔ حضرت معین الدین چشتی اجمیر۔ خواجہ بختیار کاکی دہلوی۔ چشتیہ سلسلے سے تعلق رکھتے ہیں۔ سہروردی سلسلے کے سب سے معزز درویش حضرت بہا الدین زکریا ملتانی ہوئے ہیں جن کا مزار ملتان کے قلعے میں ہے۔ فارسی کے مشہور شاعر حضرت سعدی بھی اس سلسلے کے درویش تھے اور اس سلسلے کے بانی ابوحفص شہاب الدین سہروردی کے مرید خاص تھے۔ نقشبندی سلسلے میں حضرت مجدد الف ثانی کے نام سے ہر مسلمان واقف ہے۔ سلسلہ قادریہ کے بزرگوں کی گدیاں ملتان، اُچ اور بغداد میں ہیں۔

### اسلامی القاب
* امیرالمومنین
* امیر
* بے
* بیگ
* خلیفہ
* داعی
* درویش
* امام
* والی
* میر (لقب)
* مرزا (لقب)
* شیخ
* سید
* شاہ
* سلطان

## نگار خانہ

File:Wrau-dervishes-damascus-cropped.jpg|
File:Dervish, 1913.jpg|
File:Muhammad Ahmad al-Mahdi.jpg|
File:Keskul GrantBowl.JPG|



زمرہ:اسلامی القاب
زمرہ:افغانستان میں اسلام
زمرہ:افغانستان میں تصوف
زمرہ:پاکستان میں اسلام
زمرہ:پاکستان میں تصوف
زمرہ:ترک دنیا
زمرہ:تصوف
زمرہ:سادہ زندگی
زمرہ:کامنز زمرہ جس کا ربط ویکی ڈیٹا پر ہے
زمرہ:مقدس رقص
زمرہ:مذہبی سلاسل
زمرہ:باطنیت
زمرہ:اسلامی باطنیت
زمرہ:ایران میں اسلام
زمرہ:ترک ثقافت
زمرہ:اسلامی موسیقی
زمرہ:فارسی الفاظ اور جملے
زمرہ:ایرانیات
زمرہ:بھارت میں اسلام
انوشہ انصاری

**انوشہ انصاری** (ولادت: 12 ستمبر 1966ء) پہلی ایرانی نژاد امریکی مسلم خاتون ہیں جنھوں نے خلا کا سفر کیا۔ ایران کے شہر مشہد میں پیدا ہوئیں۔ مس انصاری اس وقت ٹیلی کام سیکٹر کی ایک کامیاب کاروباری خاتون ہیں۔ انھوں نے سیاح کی حیثیت سے خلا کا سفر کیا۔ خیال ہے کہ انھوں نے خلائی سفر کے لیے بیس ملین ڈالر کی رقم ادا کی۔ 18 ستمبر 2006ء میں راکٹ نے بیکونور سے مقامی وقت کے مطابق دس بج کر دس منٹ پر خلا کے لیے اڑان بھری۔ انوشہ انصاری کے ساتھ اس سفر میں روسی خلا باز میخیل ترن اور امریکی خلاباز مائیکل لوپز بھی شامل رہے۔ مس انصاری کو جاپان کی ایک کاروباری خاتون کی جگہ منتخب کیا گیا۔ جو اپنی کسی طبی پیچیدگی کی وجہ سے اس سفر پر نہیں جا پائیں۔

29 ستمبر کو ان کا خلائی جہاز زمین پر واپس لوٹا۔

## حوالہ جات

## بیرونی روابط
* انوشہ انصاری

زمرہ:1966ء کی پیدائشیں
زمرہ:امریکی انجینئرز
زمرہ:امریکی خلانورد
زمرہ:امریکی مسلمان
زمرہ:امریکی یاداشت نگار
زمرہ:امریکی ہمدرد عوام
زمرہ:ایرانی امریکی
زمرہ:ایرانی خلاباز
زمرہ:ایرانی شخصیات
زمرہ:ایرانی نژاد کی امریکی شخصیات
زمرہ:بقید حیات شخصیات
زمرہ:خواتین خلاباز
زمرہ:ریاستہائے متحدہ کو ایرانی تارکین وطن
زمرہ:کامنز زمرہ جس کا ربط ویکی ڈیٹا پر ہے
زمرہ:مشہد کی شخصیات
زمرہ:اکیسویں صدی کی امریکی خواتین
زمرہ:ایرانی ہمدرد عوام
زمرہ:ایرانی مسلم
زمرہ:اکیسویں صدی کی ایرانی خواتین
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کی امریکی کاروباری شخصیات
زمرہ:اکیسویں صدی کی امریکی خواتین کاروباری شخصیات
زمرہ:اکیسویں صدی کی امریکی خواتین سائنس دان
زمرہ:اکیسویں صدی کے امریکی انجینئر
دری زبان

دری لفظ در یعنی دربار یا درگاہ سے منسوب ہے۔ بقول آزاد جس فارسی کو دربار نے شستہ و رفتہ کرکے محاورہ کا سکہ لگایا ہو وہی دری زبان ہے۔ ملک الشعرا بہار کی تحقیقات کا حاصل یہ ہے کہ فارسئ دری، پہلوی کی شستہ اور مہذب صورت ہے۔ ان کا خیال ہے کہ فارسی زبان میں جو ردو بدل ہوا اس کا انداز یہ ہے کہ پہلے اوستا نے پہلوی روپ دھارا۔ پھر پہلوی نے دری کا جامہ اوڑھا۔ لیکن تبدیلئ کلمات کے جو اصول پہلوی میں تھے وہی کم و بیش دری میں بھی رہے۔ اس کے علاوہ عربوں کی تسخیرِ ایران کے بعد فارسی زبان میں نئے کلمات کا نفوذ ہو گیا۔ انھیں بھی دری سمجھنا چاہیے۔ کلمات کچھ تو وہ ہیں جن کا بدل اس سے پیشتر فارسی میں نہ تھا اور کچھ وہ جو دری کلمات سے زیادہ رواج پا گئے۔ علاوہ ازیں عربی الفاظ کی آمیزش سے پہلوی کی شکل تبدیل ہو گئی۔ جسے آج کل فارسئ جدید کا نام دیا جاتا ہے۔ وہ دراصل فارسئ دری ہے۔ اس زبان میں ادبی شعور چوتھی صدی ہجری کے آغاز میں ہوا۔ دری کے اہم مراکز فرغانہ، سغد اور خراسان تھے۔ اور یہیں سے یہ زبان دوسرے حصوں میں پھیلی۔

زمرہ:ایران کی زبانیں
زمرہ:پاکستان کی زبانیں
زمرہ:جنوبی ایشیا
زمرہ:زبانیں
دریودھن

راجا دھریتراشتر کا بڑا لڑکا اور جنگ مہابھارت میں کوروؤں کا قائد۔ جب دھریتراشتر نے یدھشٹر کو ولی عہد بنانے کا ارادہ کیا تو دریودھن نے اس کی سخت مخالفت کی اور پانڈؤ کو بن باس جانا پڑا۔ جب پانڈؤ بن باس کی میعاد پوری کرکے واپس لوٹے اور اندر پرست میں آباد ہوئے تو اس نے پانڈوؤں کو بلا کر جوئے میں ان کی ساری سلطنت اور بیوی دروپدی تک جیت لی۔ پانڈوؤں کی درخواست پر کرشن جی نے ان کی اعانت کی اور کورو کشیتر کے میدان میں اٹھارہ دن کی لڑائی کے بعد دریودھن کو شکست دی۔ یہ جنگ مہا بھارت کہلاتی ہے۔

زمرہ:مہابھارت کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:اقتال
زمرہ:ہندو علم الاساطیر
زمرہ:مردانہ ذاتی نام
زمرہ:سنسکرت الفاظ اور جملے
زمرہ:افسانوی بادشاہ
درود

چوکھٹا|بائیں
**درود** کا معنی رحمت یا طلب رحمت ہے۔

حضور نبی اکرم صلی اللہ علیہ وآلہ وسلم پر درود و سلام بھیجنا ایک مقبول ترین عمل ہے۔ یہ سنت الٰہیہ ہے، اس نسبت سے یہ جہاں شان مصطفوی صلی اللہ علیہ وآلہ وسلم کے بے مثل ہونے کی دلیل ہے، وہاں اس عمل خاص کی فضیلت بھی حسین پیرائے میں اجاگر ہوتی ہے کہ یہ وہ مقدس عمل ہے جو ہمیشہ کے لیے لازوال، لافانی اور تغیر کے اثرات سے محفوظ ہے کیونکہ نہ خدا کی ذات کے لیے فنا ہے نہ آپ صلی اللہ علیہ وآلہ وسلم پر درود و سلام کی انتہا۔

## قرآن میں حکم
اللہ تعالٰیٰ نہ صرف خود اپنے حبیب مکرم صلی اللہ علیہ وآلہ وسلم پر درود و سلام بھیجتا ہے بلکہ اس نے فرشتوں اور اہل ایمان کو بھی پابند فرما دیا ہے کہ سب میرے محبوب پر درود و سلام بھیجیں۔ اس لیے قرآن حکیم میں ارشاد باری تعالیٰ ہے:

ترجمہ: بیشک اللہ اور ا س کے (سب) فرشتے نبی (مکرم صلی اللہ علیہ وآلہ وسلم) پر درود بھیجتے رہتے ہیں،اے ایمان والو! تم (بھی) ان پر درود بھیجا کرو اور خوب سلام بھیجا کرو.

## احادیث میں فرمان
اسی طرح درود و سلام کے فضائل اور دینی و دنیوی مقاصد کے حصول میں اس کی برکات مستند احادیث سے ثابت ہیں۔ حضور نبی اکرم صلی اللہ علیہ وآلہ وسلم نے فرمایا:

ایک اور مقام پر ارشاد نبوی صلی اللہ علیہ وآلہ وسلم ہے، حضرت ابوہریرہ روایت کرتے ہیں:

درود و سلام ایک ایسا محبوب و مقبول عمل ہے جس سے گناہ معاف ہوتے ہیں، شفا حاصل ہوتی ہے اور دل و جان کو پاکیزگی حاصل ہوتی ہے پڑھنے والے کے لیے سب سے بڑی سعادت یہ ہے کہ اسے حضور نبی اکرم صلی اللہ علیہ وآلہ وسلم بنفس و نفیس سلام کے جواب سے مشرف فرماتے ہیں۔ اس سے بڑھ کر یہ کہ صلوٰۃ و سلام کسی صورت میں اور کسی مرحلہ پر بھی قابلِ رد نہیں بلکہ یہ ایسا عمل ہے جو اللہ تعالٰیٰ کی بارگاہ میں ضرور مقبول ہوتا ہے اگر نیک پڑھیں تو درجے بلند ہوتے ہیں اور اگر فاسق و فاجر پڑھے تو نہ صرف یہ کہ اس کے گناہ معاف ہوتے ہیں بلکہ اس کا پڑھا ہوا درود و سلام بھی قبول ہوتا ہے۔

## احادیث میں طریقہ

## مزید دیکھیے
* درود ابراہیمی

## حوالہ جات

زمرہ:اسلامی اصطلاحات
زمرہ:تصوف
زمرہ:حدیث
زمرہ:محمد بن عبد اللہ
زمرہ:مذہبی اصطلاحات
زمرہ:شریعت اسلامی میں عربی الفاظ اور جملے
زمرہ:تعظیمی القاب
زمرہ:اسلامی ثقافت
زمرہ:اسلامی القاب
زمرہ:اسلامی دعائیں
زمرہ:قرآنی اصطلاحات
زمرہ:مذہبی خطابات
زمرہ:اصطلاحات نماز
زمرہ:ارکان اسلام
دسونت

عہد اکبری کا مصور۔ ابوالفضل کا بیان ہے کہ دسونت کمھار کا بیٹا تھا اور بچپن سے فن لطیفہ کا شائق تھا۔ اکبر اعظم نے اس کے ہنر کی سرپرستی کی اور عبدالصمد کی زیرنگرانی تعلیم دلوائی۔ اپنے عہد کاماہر استاد گذرا ہے۔ اکثر ذہنی خلجان کے دورے کا شکار رہتا تھا۔ حتی کی دماغی توازن جاتا رہا اور 1584ء میں خود کشی کر لی۔ جے پور کے ’’ رزم نامہ‘‘ میں 24 تصاویر پر دسونت کا نام ملتا ہے۔ اسی طرح تیمور نامہ، کی ایک تصویر بھی اسی مصور کے نام سے منسوب ہے۔ تیمور نامہ کی تصویر کشی میں دسونت نے جگ جیون کے ساتھ کام کیا تھا۔

## حوالہ جات

زمرہ:1584ء کی وفیات
زمرہ:سولہویں صدی کی پیدائشیں
زمرہ:سولہویں صدی کے بھارتی مصور
زمرہ:مغل مصورین
زمرہ:مغلیہ خاندان
زمرہ:ویکی ڈیٹا سے مطابقت رکھنے والی مختصر تفصیل
دعوت برمکی

**دعوت برمکی** ایک افسانوی دعوت ہے جس کا تذکرہ الف لیلہ و لیلہ میں کیا گیا ہے۔ اس دعوت میں میزبانی کے فرائض ایک برمکی شہزادے نے انجام دیے اور ایک فقیر کے سامنے بار بار خالی طشتریاں رکھیں مگر فقیر نے بظاہر اس طرح خوش ہو کر ان رکابیوں سے کھانا نوش کیا گویا ان میں بہترین کھانے رکھے ہوئے ہیں۔ اس تفریح طبع کے معاوضے میں بالاخر فقیر کو کھانا کھلایا گیا۔

## حوالہ جات

زمرہ:الف لیلہ و لیلہ کے تاریخی کردار
دعوی عام

کسی مسئلے کو عبارت میں پیش کرکے اس کے عام مفہوم کو ظاہر کرنا۔ مثلا ایک ہندسی مسئلہ یہ ہے کہ کسی تکون کے تینوں زاویوں کا مجموعہ دو قائموں کے برابر ہوتا ہے۔ تو یہ دعوی عام ہے۔ جب ہم کہتے ہیں کہ تکون ا ب ج کے زاویوں کا مجموعہ دو قائموں کے برابر ہوتا ہے تو یہ دعوی خاس ہے۔ یا یہ کہ اگر ایک خط مستقیم پر دوسرا خط استادہ ہو تو دو متصلہ زاویے دو قائموں کے برابر ہوتے ہیں۔ تو یہ دعوی عام ہے۔ اور یہ کہ خط ا ب پر ج د استادہ ہے تو زاویہ ا د ج +ب د ج=دو قائمے، دعوی خاص ہے۔ مدعا نے عام اور مدعائے خاص کا بھی کم و بیش یہی مطلب ہے۔

زمرہ:ریاضی
دفتری حکومت

انگریزی لفظ بیورو کریسی کا ترجمہ۔ بیورو کریسی دراصل فرانسیسی نژاد لفظ ہے اور اس طنز آمیز لفظ کا اطلاق ایسی عاملہ یا انتظامیہ پر ہوتا ہے جس کا کام ضابطہ پرستی کے باعث طوالت آمیز ہو۔ اس اصطلاح کو اٹھارھویں صدی میں فرانس میں وضع کیا گیا جب کہ بعض افراد نوابی خطابات دے کر انھیں سرکاری عہدوں پر فائز کر دیا گیا تھا۔ نپولین کے دور حکومت میں سرکاری محکموں کو بیورو کہا جاتا تھا اور سرکاری عہدے داروں کو بیوروکریٹ۔

اس قسم کے نظام حکومت کے ناقدین کی رائے ہے کہ اس نظام سے کام میں طوالت، تنگ نظری اور عدم توجہ پیدا ہوتی ہے۔ اور عوام سے رعونت برتی جاتی ہے۔ مگر اس طریقہ کار کے حمایتی کہتے ہیں کہ اس سے فرض، باضابطہ پن، تسلسل کار اور اخلاق ٹپکتا ہے۔ ان مکاتب فکر کے علاوہ ایک نظریہ یہ بھی پایا جاتا ہے کہ جدید ریاستوں میں جہاں آئے دن حکومتیں پیچیدہ منصوبے تیار کرتی رہتی ہیں، وہاں ضابطہ پرست عاملہ کا قوت حاصل کر جانا ناگزیر ہے۔ اردو میں اسے نوکر شاہی بھی کہتے ہیں۔

## حوالہ جات

زمرہ:تنظیمی نظریہ
زمرہ:حکومت
زمرہ:سیاسی اصطلاحات
زمرہ:سیاسیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:قانون
دقیقی

**دقیقی** فارسی شاعر، ابوالمنصور محمد بن احمد۔ رودکی کے بعد دربار سامانیہ کا سب سے مشہور شاعر۔ نوح بن منصور سامانی کی فرمائش پر شاہنامہ لکھنا شروع کیا۔ ابھی ایک ہزار شعر ہی لکھ پایا تھا کہ ایک غلام کے ہاتھوں مارا گیا۔ اس کے مستقل یادگار یہی شاہنامہ ہے گشتاسپ اور زرتشت کے حالات پر مشتمل ہے۔ بعض قصائد اور قطعات بھی مختلف تذکروں میں ملتے ہیں۔

## حوالہ جات

زمرہ:930ء کی دہائی کی پیدائشیں
زمرہ:977ء کی وفیات
زمرہ:ایرانی شخصیات
زمرہ:ایرانی شعراء
زمرہ:ایرانی صوفیاء
زمرہ:خراسان کی شخصیات
زمرہ:دسویں صدی کی ایرانی شخصیات
زمرہ:دسویں صدی کی پیدائشیں
زمرہ:دسویں صدی کی وفیات
زمرہ:دسویں صدی کے شعراء
زمرہ:دسویں صدی کے فارسی شعرا
زمرہ:زرتشتیت سے اسلام قبول کرنے والی شخصیات
زمرہ:فارسی شعرا
زمرہ:طوس کی شخصیات
زمرہ:دولت سامانیہ کے شعراء
زمرہ:ویکی ڈیٹا سے مطابقت رکھنے والی مختصر تفصیل
زمرہ:عرب غلام مالکان
زمرہ:980ء کی وفیات
زمرہ:935ء کی پیدائشیں
زمرہ:صوفیا
زمرہ:ایرانیات
زمرہ:دسویں صدی کا ادب
زمرہ:فارسی شخصیات
دلائی لاما

تبت کے رہنماؤں کا خطاب جو بدھ مت کے پیرو ہوتے ہیں۔ جب کوئی لاما فوت ہونے لگتا ہے تو وہ اپنی وفات سے قبل یہ ظاہر کر دیتا ہے کہ وہ اپنے آئندہ جنم میں کس گھرانے میں پیدا ہو گا۔ ان ہدایات کے پیش نظر اہلِ تبت بیان کردہ خاندان کے نوزائدہ فرد کو دلائی لاما کی مسندِ اقتدار پر بٹھاتے ہیں۔ جب چین نے تبت پر قبضہ کیا تو دلائی لاما ہندوستان میں آکر پناہ گزین ہو گیا۔ البتہ ایک دوسرا مذہبی پیشوا پنچن لاما وہیں ہے۔

## نگار خانہ

File:Potala.jpg|
File:Norbulinka. August, 1993.JPG|


## حوالہ جات

زمرہ:دلائی لاما
زمرہ:بدھ مذہبی رہنما
زمرہ:تلکو
زمرہ:لاما
زمرہ:لہاسا
زمرہ:لہاسا کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
دلدل

**دلدل**، سے مراد مندرجہ ذیل ہو سکتے ہیں۔ ان کے لیے متعلقہ صفحات دیکھیے:-

* دلدل (زمین)
* دلدل (خچر)
دعا

**دعا**، عربی زبان کا لفظ ہے جس کے لغوی معنی تو التجا اور پکار کے آتے ہیں لیکن مذہبی مفہوم میں اس سے مراد اللہ سے (عموما دوران عبادت) کوئی فریاد کرنے یا کچھ طلب کرنے کی ہوتی ہے۔ دعا کھوار زبان کے اصناف سخن میں سے ایک صنف ہے جو کھوار میں کافی مقبولیت حاصل کر چکی ہے، اس کے علاوہ مخصوص آیات کے ورد کو بھی دعا شمار کیا جاتا ہے جبکہ کسی شخصیت کے لیے نیک تمنا اور بھلائی کی خواہش کے اظہار کو بھی دعا کہا جاتا ہے۔ اہل اسلام کے نزدیک خدا سے دعا مانگنا عبادت میں شامل ہے۔ خدا نے خود بھی بعض دعائیں بتائی ہیں کہ بندوں کو اس طریقے یا ان الفاظ میں دعا کرنی چاہیے۔ اسی طرح بعض پیغمبروں نے جو دعائیں کی ہیں ان کا بھی قرآن میں ذکر ہے تاکہ عام مسلمان بھی ان موقعوں پر وہی دعا مانگیں۔ حدیث میں بھی بعض دعاؤں کا ذکر ہے جو آنحضرت صلی اللہ علیہ وسلم نے بعض موقعوں پر مانگی یا جن کے مانگنے کا حکم دیا۔ علما فقہا نے بھی خاص خاص موقعوں کے واسطے دعائیں مقرر کی ہیں۔ ان میں سے بعض (مثلاً دعائے حزب البحر) بہت مقبول ہیں۔  

## حوالہ جات

دعائیں
زمرہ:اسلامی اصطلاحات
زمرہ:اصطلاحات نماز
زمرہ:مذہبی اصطلاحات
زمرہ:نماز
زمرہ:ویکی ڈیٹا سے مطابقت رکھنے والی مختصر تفصیل
زمرہ:ذکر
زمرہ:روحانی اعمال
زمرہ:قرآنی اصطلاحات
دلدلی کوئلا

Peat

سیاہ بھورے رنگ کا ایک نباتاتی مادہ جس میں کائی اور دلدلی پودوں کے گلے سڑے اجزا ہوتے ہیں۔ شمالی اور شمال مغربی یورپ کے بیشتر ملکوں میں ایندھن کے طور پر استعمال کیا جاتا ہے۔ یہ پانی کے نیچے ایک جگہ جمتا رہتا ہے۔ یہاں تک کہ مدتوں بعد پانی کے نیچے چٹان کی شکل اختیار کر لیتا ہے۔ اور اس میں کوئلے کے خواص پیدا ہو جاتے ہیں۔ اس مادے کے اندر اگر کوئی کو نباتاتی شے مثلاً سبزی یا پتے وغیرہ موجود ہوں تو وہ کوئلے کی تاثیر کے باعث عرصہ دراز تک خراب نہیں ہوتے۔ آئرلینڈ میں اس کی چٹانین کثرت سے پائی جاتی ہیں۔

زمرہ:دلدلی زمین
زمرہ:زمین
زمرہ:کوئلہ
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایندھن
زمرہ:دلدل
زمرہ:نباتیات کے فرہنگ
زمرہ:مادہ
زمرہ:مملکت متحدہ میں مقامات عالمی ثقافتی ورثہ
دل شاہ جہانپوری

انتقال: 1961ء

اردو شاعر۔ نام ضمیر حسن خاں، والد جمال الدین شہر کے معروف اطبا میں سے تھے۔ شاہجہانپور میں پیدا ہوئے۔ پندرہ سولہ برس کی عمر سے شعر گوئی کا ذوق ہوا۔ چند سال تک کسی سے اصلاح لیے بغیر خود مشق کرتے رہے۔ بعد ازاں بذریعہ خط کتابت امیر مینائی سے اصلاح لی۔ مگر کلام میں دہلی کا رنگ اور جلال لکھنوی کا اثر نمایاں نظر آتا ہے۔ غزلوں کی اشاعت گلدشتہ پیام یار لکھنؤ سے شائع ہوئی۔ شاہجہانور میں انتقال ہوا۔ دیوان نغمہ دل کے نام سے طبع ہو چکا ہے۔

زمرہ:1875ء کی پیدائشیں
زمرہ:1959ء کی وفیات
زمرہ:اتر پردیش کے شعرا
زمرہ:اردو شعرا
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:بھارتی اردو شعرا
زمرہ:بھارتی مرد شعرا
زمرہ:شاہجہاں پور کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:برطانوی ہند کے شعراء
خواجہ دل محمد

**خواجہ دل محمد** پاکستان کے شاعر، ریاضی دان، ماہر تعلیم اور مصنف ہیں۔
## ولادت
1884ء میں لاہور میں پیدا ہوئے
## وفات
انتقال: 1961ء
## نام
نام دِل محمد اور قلمی نام خواجہ دِل محمد دِل جبکہ والد کا نام خواجہ نظام الدین ہے۔

جامعہ پنجاب سے ایم۔ اے کیا اور 9 جولائی 1907ء کو اسلامیہ کالج لاہور میں ریاضی کے لیکچرر مقرر ہوئے۔ عمر بھر اس دانش گاہ سے منسلک رہے۔ آخر میں اسی کالج کے پرنسپل بنے اور اسی حیثیت میں 1944ء میں ریٹائر ہوئے۔ ایک اچھے شاعر اور ایک قابل ریاضی دان کا یک جا ہونا خاص دشوار ہے۔ لیکن خواجہ دل محمد کی شخصیت میں شعر و ہندسہ کی ایک یکجائی کو بطور مثال پیش کیا جا سکتا ہے۔ ریاضی کے 32 درسی کتابوں کے مصنف تھے۔ گیتا کا اردو نظم میں ترجمہ کیا۔ سورۃ فاتحہ کی منظوم تفسیر روح قرآن کے نام سے لکھی۔ بچوں کے لیے بھی آسان اور دلچسپ نظمیں لکھتے تھے۔ یونیورسٹی کے فیلو اور سنڈیکیٹ کے رکن تھے۔ بیس سال تک مسلسل لاہور میونسپلٹی کے رکن ہرے۔ لاہور کی ایک سڑک ان کے نام سے موسوم ہے۔

### معلمی
خواجہ دِل محمد ریاضی دان تھے۔ اسلامیہ کالج (ریلوے روڈ)، لاہور میں تقریباً 35 سال تک ریاضی کے اُستاد رہے۔ 1939ء سے 1942ء تک پرنسپل کی حیثیت سے کام کیا۔

### اردو ادب میں مقام
* مزید دیکھیں: **[[بھگود گیتا]]**، **[[گرو گرنتھ صاحب]]**
خواجہ نے ریاضی میں کتب تصنیف کرنے کے علاوہ شعر و اَدب میں بھی بے شمار خدمات سر انجام دیں۔ قرآن، گیتا اور گرنتھ کے بعض حصوں کے منظوم تراجم کیے۔ متعدد نظمیں لکھیں۔ دوہا نگاری کی حیثیت سے اہمیت رکھتے تھے۔ قیامِ پاکستان کے تین چار سال بعد دوہوں کا مجموعہ ’’پیت کی رِیت‘‘ شائع ہوا جس پر سالِ اشاعت درج نہیں ہے۔دوہوں میں ہندی الفاظ اور اسلوب کا متوازن استعمال کیا گیا ہے۔موضوعات میں بڑا تنوع ہے۔خواجہ نے بہت سے اخلاقی موضوعات پر بھی نظمیں لکھی ہیں جو اُن کے مجموعے ’’مشعلِ راہ‘‘ میں شامل ہیں۔ بالعموم اِن نظموں پر نثریت غالب ہے۔

## تصانیف

1-درد ِ دل 1938

2-آئینہ اخلاق (پچاس اخلاقی نظمیں)1932

3-روح قرآن (سورة فاتحہ کی منظوم تفسیر)1947

4-بوستان ِ دل 1960

5-صد پارئہ ِ دل(رُباعیات)1946

6-ستاروں کا گیت1917

7-گلزار معنی (اُردو لغت)

8-پریت کی ریت (دوہے)

9-دِل کی گیتا (گیتا کا منظوم ترجمہ)1944

10-جپ جی صاحب (منظوم ترجمہ)1945

11-سُکھ منی صاحب (منظوم ترجمہ)1945

12-روحانی نغمے1955

13-دِل کی بہار (بچوں کے لیے نظمیں)

## چندا مامو ں (ان کی ایک نظم)

چندا ماموں آتے ہیں

	دود کٹوری لاتے ہیں

ننھے پیارے بچوں کو

	سُکھ کی نیند سلاتے ہیں

باندھ کے ڈوری کِرنوں کی

	جھولے خُوب جھلاتے ہیں

ننھے ننھے پھولوں پر

	موتی سے برساتے ہیں

خواب کی میٹھی دُنیا کی

	ہم کو سیر کراتے ہیں

سیڑھی رکھ کر کرنوں کی

	ندی آن نہاتے ہیں

موجوں میں لراتے ہیں

	ڈبکی خوب لگاتے ہیں

ہالا کھینچ کے بادل پر

	سادھو سے بن جاتے ہیں

چِتلی چتلی بدلی میں

	چھپ کر دَوڑ لگاتے ہیں

سونے والی دُنیا پر

	چپکے چپکے جاتے ہیں

ہنسنے والے تاروں میں

	گیت خوشی کے گاتے ہیں
(دِل کی بہار)

''

## حوالہ جات

زمرہ:پاکستانی شاعر
زمرہ:ہندوستانی ریاضی دان
زمرہ:پاکستانی ریاضی دان
زمرہ:اردو شاعری
جارج دمتروف

George Dimitrov

پیدائش: 1882ء

وفات: 1949ء

بلغاریہ کا کمیونسٹ لیڈر۔ 1928ء میں برلن چلا گیا۔ ہٹلر بر سر اقتدار آیا تو گرفتار کر لیا گیا اور 1934ء میں اس پر جرمن پارلمینٹ کو آگ لگانے کے الزم میں مقدمہ چلایا گیا۔ دمتروف نے اپنی وکالت آپ کی اور نازیوں کی سازشوں اور دروغ بافیوں کو بڑی دلیری سے بے نقاب کیا۔ رہا ہونے پر روس چلا گیا اور کومن ترن کا سیکرٹری جنرل رہا۔ 1944ء میں واپس بلغاریہ آیا اور کمیونسٹ پارٹی کا جنرل سیکرٹری مقرر ہوا۔ 1946ء میں وزیر اعظم بنا۔

زمرہ:1882ء کی پیدائشیں
زمرہ:1949ء کی وفیات
زمرہ:بلغاری بیرون ملک قید افراد
زمرہ:بلغاری مصنفین
زمرہ:بلغارین سیاستدان
زمرہ:بلغارین شخصیات
زمرہ:بلغاریہ کے وزرائے اعظم
زمرہ:بیسویں صدی کے بلغاری سیاست دان
زمرہ:بلغاری مرد مصنفین
زمرہ:آرڈر آف لینن کے وصول کنندگان
زمرہ:غیر حل شدہ اموات
زمرہ:بلغاری انقلابی
زمرہ:18 جون کی پیدائشیں
زمرہ:بلغاری کمیونسٹ
زمرہ:بلغاری شخصیات
زمرہ:انقلابی
دمودر

پنجابی شاعر۔ دمودر داس نام۔ دمودر تخلص۔ مذہباً ہندو اور ذات کا اروڑ تھا۔ کہا جاتا ہے کہ لودھی خاندان کے زمانے میں پیدا ہوا اور اکبرکے دور میں مرا۔ پہلا پنجابی شاعر ہے جس نے ہیر رانجھا کا قصہ نظم کیا۔ دومدر جھنگ سیال کا ایک دکان دار تھا۔ اس کا کہنا ہے کہ اس قصے کو اس نے اپنی آنکھوں سے دیکھا۔ اس کی زبان مغربی پنجاب کے علاقہ جھنگ اور ملتان کی زبان کا ملغوبہ ہے۔

زمرہ:پنجابی زبان کے شعرا
زمرہ:پنجابی شخصیات
زمرہ:پنجابی شعرا
زمرہ:ہیر رانجھا
زمرہ:ضلع جھنگ کی شخصیات
دوآبہ

دو دریاؤں کے درمیانی علاقے کو دو آبہ کہتے ہیں۔ جیسے
دریائے گنگااوردریائے جمناکے علاقے کو اوپری دو آبہ کہتے ہے اور دریائے راوی اور دریائے چناب کے درمیانی علاقے کو دوآبہ رچنا ،دریائے چناب اور دریائے جہلم کے درمیانی علاقے کو دوآبہ چج یا چنبہ، دریائے سندھ اور جہلم کے درمیانی علاقے کو دوآبہ سندھ ساگر اور دریائے بیاس اور دریائے راوی کے درمیانی دو آبے کو، جو آزادی کے بعد تقسیم ہو گیا، دو آبہ باری کہتے ہیں۔

## مزید دیکھیے
* ماجھا
* ملوا (پنجاب)

زمرہ:بھارت کے خطے
زمرہ:بھارت کے میدان
زمرہ:پنجاب (بھارت) کے خطے
زمرہ:ویکی ڈیٹا سے مطابقت رکھنے والی مختصر تفصیل
زمرہ:پنجاب (بھارت)
دو جماعتی نظام

Two Party System

ایسا ملک جس کی پارلیمان میں صرف دو سیاسی جماعتوں کو اثر نفوذ حاصل ہو۔ ان میں سے ہی ایک اپنی اکثریت کی بنا پر حکومت تشکیل کرتی ہے اور دوسری حزب مخالف کا کردار انجام دیتی ہے۔ برطانیہ میں عملی طور پر دو ہی جماعتیں ہیں۔ لیبر پارٹی اور قدامت پسند۔ امریکا میں بھی دو ہی پارٹیاں ہیں : ڈیموکریٹ اور ریپبلکن۔ اس لیے ان ممالک میں دو جماعتی نظام حکومت ہے۔

زمرہ:انتخابات
زمرہ:جمہوریت کی اقسام
زمرہ:حکومت کی اقسام
زمرہ:سیاسی اصطلاحات
زمرہ:سیاسی نظامات
زمرہ:نظامات سیاسی جماعت
زمرہ:طرز حکومت
زمرہ:ویکی ڈیٹا سے مختلف مختصر وضاحت
زمرہ:سیاسی طیف
دور ہیبت

**دورِ ہیبت** (Reign of Terror) انقلاب فرانس کا وہ دور جو 5 ستمبر 1793ء سے 28 جولائی 1794ء تک رہا اور جس کے دوران میں ہزاروں انسان تہ تیغ کر دیے گئے۔

## نگار خانہ

File:Fusillades de Nantes.jpg|

File:Octobre 1793, supplice de 9 émigrés.jpg|
File:Raffet DerniereCharrette.jpg|
File:Bernard, André Antoine.jpg|
File:Tribunal révolutionnaire 04.jpg|


زمرہ:دہشت گردی
زمرہ:فرانس میں دہشت گردی کے واقعات
زمرہ:فرانس میں سیاسی استبداد
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:مسیحیوں پر مظالم
فیودر دوستوئیفسکی

**فیودرمیخائیلووچ دوستوئیفسکی**  (پیدائش: 11 نومبر 1821ء - وفات: 9 فروری 1881ء) روس کے نامور ناول نگار، افسانہ نگار اور فلسفی ہیں جن کی تخلیقات سے دنیائے ادب وفلسفہ کے بڑے بڑے نام متاثرنظر آتے ہیں۔

## حالاتِ زندگی و تعلیم
فیودر دوستوئیفسکی ماسکو، روسی سلطنت میں 11 نومبر 1821ء کو پیدا ہوئے۔۔ ماسکو یونیورسٹی اور پیٹرز برگ کی ملٹری انجنیئرنگ اکیڈمی میں تعلیم پائی۔ 1843ء میں گریجویٹ بننے کے بعد سب لفٹننیٹ کے عہدے پر مامور ہوا۔ 1844ء میں اپنے والد کی وفات کے بعد مستعفی ہو کر زندگی ادب کے لیے وقف کر دی۔ زندگی بھر انتہائی غربت اور مرگی کی شدید بیماری کا سامنا کرنا پڑا۔ 1849ء میں سازش کے الزام میں پھانسی کی سزا ملی لیکن تختہ دار پر اس کی یہ سزا گھٹا کر سائبیریا میں چار سال کی جلاوطنی اور جبری فوجی خدمت میں تبدیل کر دی گئی

## تخلیقی دور
1846ء میں پہلی کہانی "بے چارے لوگ" شائع ہوئی۔ 1847ء میں روس کی انقلابی انجمن میں شریک ہوا۔ بدترین مجرموں کے ساتھ رہنے کے باعث اس نے روسی زندگی کے تاریک پہلوؤں اور نچلے طبقوں کے مصائب کی خوب عکاسی کی ہے۔ اس کا مشہور ناول **جرم و سزا** ہے۔ 1865ء کے بعد اخبار نویسی کا پیشہ اختیار کیا۔ کچھ عرصہ رسالہ **روسی دنیا** کا ایڈیٹر رہا، 1876ء میں ایک رسالہ کارنیٹ نکالا جس میں تازہ کتابوں پر تبصرے چھپتے تھے۔ ناولوں میں نفسیاتی تجزیہ اور تحت الشعور کی موشگافی اس کی خصوصیات ہیں۔

## تخلیقات
* 1859ء - چچا کا خواب
* 1861ء - ذلتوں کے مارے لوگ
* 1866ء - جرم و سزا
* 1867ء - جواری
* 1869ء - ایڈیٹ
* 1880ء - برادر کرامازوف

## وفات
دنیائے ادب کے لازوال ناول نگار اور ناول نگاری کے فن کو جِلا بخشنے والے مصنف سینٹ پیٹرز برگ، روسی سلطنت میں 9 فروری 1881ء میں انتقال کر گئے۔

## مزید دیکھیے

## حوالہ جات


زمرہ:1821ء کی پیدائشیں
زمرہ:1881ء کی وفیات
زمرہ:انیسویں صدی کے فلسفی
زمرہ:انیسویں صدی کے مترجمین
زمرہ:انیسویں صدی کے مصنفین
زمرہ:روسی اشرافیہ
زمرہ:روسی افسانچہ نگار
زمرہ:روسی زبان کے مصنفین
زمرہ:روسی زیر حراست اور قیدی شخصیات
زمرہ:روسی شخصیات
زمرہ:روسی صحافی
زمرہ:روسی فلسفی
زمرہ:روسی قوم پرست
زمرہ:روسی مترجمین
زمرہ:روسی مرد مختصر افسانہ نگار
زمرہ:روسی مرد ناول نگار
زمرہ:روسی مصنفین
زمرہ:روسی مضمون نگار
زمرہ:روسی ناول نگار
زمرہ:روسی نثر نگار
زمرہ:شاہی روسی مصنفین
زمرہ:ماسکو کے مصنفین
زمرہ:مرد مضمون نگار
زمرہ:مرگی سے اموات
زمرہ:مرگی کے مرض میں مبتلا شخصیات
زمرہ:مسیحی فلاسفہ
زمرہ:ناقدین دہریت
زمرہ:انیسویں صدی کے روسی صحافی
زمرہ:ویکی ڈیٹا سے مطابقت رکھنے والی مختصر تفصیل
زمرہ:شاہی روسی مرد مصنفین
زمرہ:روسی سزائے موت یافتہ قیدی
دولت

عام بول چال میں **دولت**  سے مراد سونا چاندی، سکے، زیور، فرنیچر اور دیگر مادی اشیا لی جاتی ہیں۔ لیکن معاشیات میں دولت سے مراد وہ تمام چیزیں ہیں جو بلاواسطہ یا بالواسطہ انسانی احتیاجات کو تسکین دے سکیں۔ ان معنوں میں ماں کی محبت اور حب الوطنی بھی دولت کہلائے گی۔

فارسی اور عربی زبانوں میں دولت سے مراد ثروت نہیں بلکہ حکومت یا ریاست ہوتا ہے۔ پاکستانی کرنسی نوٹوں پر لکھے ہوئے جملے "بینک دولت پاکستان" کا مطلب ہے "حکومت پاکستان کا بینک"۔ اسی طرح "دولت عثمانیہ" کا اردو میں مطلب ہے "ریاستِ عثمانیہ"۔

## اقسام
بنیادی طور پر دولت کی دو قسمیں ہیں۔
* تجارتی دولت: یعنی وہ دولت جس کی خرید و فروخت ممکن ہو۔ یہ کوئی مادی شے بھی ہو سکتی ہے، محنت، مزدوری اور مہارت بھی ہو سکتی ہے اور کسی قسم کا حق یا ساکھ بھی ہو سکتی ہے کیونکہ یہ سب مادی اور غیر مادی چیزیں خریدی بیچی جا سکتیں ہیں۔
* غیر تجارتی دولت۔ ماں کا پیار اولاد کو بڑی تسکین دے سکتا ہے مگر خریدا یا بیچا نہیں جا سکتا۔ اسی طرح حب الوطنی قومی دولت ہوتی ہے مگر برائے فروخت نہیں ہوتی۔

تجارتی دولت کی پانچ قسمیں ہیں:

1۔ شخصی دولت، جو ایک شخص کی تمام جائداد اور ملکیت پر مشتمل ہوتی ہے۔
2۔ قومی دولت، یعنی ملک کی مجموعی دولت، مثلا پل، سڑکیں، جنگل، کارخانے، کھیت، دریا اور دوسرے ذخائر
3۔ بین الاقوامی دولت، کل دنیا کی مشترکہ دولت۔ مثلاً سمندر، کرہ ہوائی، مقدس صحائف وغیرہ۔
4۔ امکانی دولت، قدرت کے وہ پوشیدہ خزانے جو کوشش کرنے سے کبھی برآمد ہو کر استعمال میں آسکتے ہیں۔ مثلا وہ کانیں جو ابھی دریافت نہیں ہوئیں۔ 
5۔ منفی دولت، وہ قرضے جو ملک یا لوگوں کو ادا کرنے ہیں۔

## مزید دیکھیے
* کاغذی کرنسی
* تقسیم دولت
* زر
* زر مبادلہ

زمرہ:دولت
زمرہ:کاروباری اصطلاحات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
دولت آباد

اورنگ آباد، بھارت کا ایک تاریخی شہر۔ یہاں تیرہویں صدی عیسوی کا بنا ہوا ایک شاندار قلعہ ہے۔ اس کے علاوہ ترکی فن تعمیر کا بنا ہوا چاند مینار بھی خوبصورت عمارت ہے۔ پرانے زمانے میں اس کا نام دیوگری تھا۔ موجودہ نام دولت آباد سلطان محمد بن تغلق نے رکھا تھا۔ تغلق دور میں ہی دہلی کی پوری آبادی کو یہاں منتقل کرکے اس شہر کو دار الحکومت بنانے کی کوشش کی گئی۔ جس کی وجہ سے جنوبی ہند میں مسلم تہذیب اور زبان کے اثرات پہنچے۔

## نگار خانہ

File:Aurangabad - Daulatabad Fort (95).JPG
File:Daulatabad.jpg
File:Daulatabad fortification.JPG
File:Daulatabad Fort.jpg
File:Daulatabad reservoir 2.JPG
File:Daulatabad reservoir 1.JPG
File:Daulatabad fort ruins.JPG
File:Daulatabad entrance dome.JPG
File:Daulatabad entrance archway.JPG
File:Daulatabad entrance 2.JPG
File:Daulatabad Chand Minar topview.JPG
File:Daulatabad entrance 1.JPG
File:Daulatabad Chand Minar fullview.JPG
File:Daulatabad Chini Mahal side view.JPG
File:Daulatabad Chini Mahal front view.JPG
File:Daulatabad Chini Mahal far view.JPG
File:Aurangabad - Daulatabad Fort (48).JPG
File:Aurangabad - Daulatabad Fort (69).JPG
File:Aurangabad - Daulatabad Fort (75).JPG


زمرہ:بھارت کے شہر
زمرہ:سابقہ ہندوستانی پایۂ تخت
زمرہ:ہندوستان میں تیرہویں صدی کی تاسیسات
زمرہ:مہاراشٹر کے قلعے
زمرہ:ایشیا میں 1203ء کی تاسیسات
زمرہ:کامنز زمرہ جس کا ربط ویکی ڈیٹا پر ہے
زمرہ:ضلع اورنگ آباد، مہاراشٹر
زمرہ:مہاراشٹر کے آباد مقامات
زمرہ:مہاراشٹر
ایتھانولی ترسیب

ایتھانولی ترسیب ، سالماتی احیاتیات میں استعمال ہونے والا ایک دستور ہے جو ڈی این اے کو خلیات سے نکالنے کے بعد اس کو مرتکز (concentrate) کرنے کے لیے اختیار کیا جاتا ہے۔ چونکہ ڈی این اے، ایتھانول میں غیر حل پزیر ہوتا ہے لہذا اس عمل کے دوران وہ کثیف ہو کر رسوب کی شکل میں آجاتا ہے۔ 
* ترسیب کا لفظ رسوب سے بنا ہے۔ جس کا مطلب تہ نشینی یا تہ نشین ہوتا ہے

زمرہ:سالماتی حیاتیات
زمرہ:تجربہ گاہی تکنیکیں
دوست محمد خان

بارکزئی قبیلے کا سردار جو محمد شاہ کی برطرفی کے بعد 1826ء میں افغانستان کے تخت پر بیٹھا۔ اس نے ملک کا انتظام بہتر کیا اور ایران اور روس سے تعلقات استوار کیے۔ کیونکہ مہاراجا رنجیت سنگھ نے پشاور پر قبضہ کر لیا تھا اور ایسٹ انڈیا کمپنی رنجیت سنگھ اور کابل کے تخت کے دعوے دار شاہ شجاع سے مل کر امیر دوست محمد خان کو تخت سے ہٹانا چاہتی تھی۔ لارڈ آکلینڈ نے 1839ء میں افغانستان پر حملہ کر دیا۔ اگست میں کابل فتح ہوا۔ امیر دوست محمد خان نے اپنے آپ کو انگریزوں کے حوالے کر دیا اور شاہ شجاع کابل کے تخت پر بیٹھا۔ مگر افغانوں نے امیر دوست محمد خان کے بیٹے وزیر اکبر خان کی قیادت میں بغاوت کردی۔ انگریزوں کی ساڑھے سولہ ہزار فوج میں سے فقط ایک آدمی زندہ سلامت ہندوستان واپس پہنچا۔ اور شاہ شجاع کو قتل کر دیا گیا۔ انگریزوں نے مجبور ہو کر دوست محمد خان کو رہا کر دیا۔ وہ کلکتے سے 1855ء میں کابل واپس گیا اور تادم مرگ حکومت کرتا رہا۔ مرنے سے کچھ عرصہ پیشتر اس نے ھرات کو فتح کرکے افغانستان میں شامل کر لیا۔

## حوالہ جات

زمرہ:1793ء کی پیدائشیں
زمرہ:1863ء کی وفیات
زمرہ:افغان شخصیات
زمرہ:ایشیا میں انیسویں صدی کے فرماں روا
زمرہ:بارکزئی خاندان
زمرہ:پشتون شخصیات
زمرہ:تاریخ افغانستان
زمرہ:امیران افغانستان
زمرہ:ہرات میں وفات پانے والی شخصیات
زمرہ:ویکی ڈیٹا سے مختلف مختصر وضاحت
زمرہ:1792ء کی پیدائشیں
معین الدین احمد قریشی

**معین الدین احمد قریشی** جنھیں معین قریشی کے نام سے جانا جاتا ہے پاکستان کے نگران وزیر اعظم تھے۔ معین قریشی نے پنجاب یونیورسٹی سے معاشیات میں ایم اے کیا اور انڈیانا یونیورسٹی سے پی ایچ ڈی مکمل کی۔ آپ 18 جولائی، 1993ء سے 19 اکتوبر 1993ء تک نگراں کار وزیر اعظم رہے۔ انھوں نے سنہ 1993 میں نواز شریف کی پہلی حکومت کے خاتمے کے بعد نگراں وزیر اعظم کی ذمہ داری نبھائی۔ وہ سنہ 1960 میں گھانا حکومت کے معاشی مشیر اور 1974 سے 1977 تک انٹرنیشنل فنانس کارپوریشن کے ایگزیکٹو وائس پریزیڈنٹ بھی رہے معین قریشی سنہ 1981 سے 1987 تک عالمی بینک کے سینئر وائس پریزیڈنٹ آف فنانس بھی رہے۔ نومبر 2016 میں 86 سال کی عمر میں انتقال کر گئے۔

زمرہ:1438ھ کی وفیات
زمرہ:1930ء کی پیدائشیں
زمرہ:2016ء کی وفیات
زمرہ:پاکستان کے قائم مقام وزرائے اعظم
زمرہ:پاکستانی ارب پتی
زمرہ:پاکستانی بینکار
زمرہ:پاکستانی سرکاری ملازمین
زمرہ:پاکستانی مالیاتی کاروباری شخصیات
زمرہ:پاکستانی ماہرین معاشیات
زمرہ:پنجابی شخصیات
زمرہ:فضلا جامعہ پنجاب
زمرہ:گورنمنٹ کالج یونیورسٹی لاہور کے فضلا
زمرہ:لاہوری شخصیات
زمرہ:نیو یارک سٹی کے سیاست دان
زمرہ:بین الاقوامی مالیاتی فنڈ کی شخصیات
زمرہ:ریاستہائے متحدہ کو پاکستانی تارکین وطن
زمرہ:اقوام متحدہ کے پاکستانی اہلکار
زمرہ:پنجابی نژاد امریکی شخصیات
زمرہ:واشنگٹن ڈی سی کی شخصیات
زمرہ:ویکی ڈیٹا سے مختلف مختصر وضاحت
زمرہ:لاہور کے سیاست دان
زمرہ:واشنگٹن، ڈی سی کے سیاست دان
زمرہ:نفخ سے اموات
زمرہ:ریاستہائے متحدہ کے وطن گیر شہری
زمرہ:پاکستانی سیاست دان
زمرہ:ویکی منصوبہ پاکستان کے مضامین
زمرہ:انڈیانا یونیورسٹی کے فضلا
برقی بار

برقی **بار**  (electric charge) تمام زیرجوہری ذرات کی ا یک بنیادی محفوظہ (conserved) خصوصیت ہے جو ان کے برقناطیسی تفاعلات کا تعین کرتی ہے۔ اس بات یوں بھی کہ سکتے ہیں کہ برقی بار کا حامل ذرہ یا مادہ، ایک برقناطیسی میدان کی وجہ سے متاثر ہوتا ہے یا اس کے زیر اثر ہوتا ہے جبکہ خود اسی کی وجہ سے برقناطیسی میدان پیدا بھی ہوتا ہے۔ برقناطیسی میدان اور اس میں حرکت کرتے ہوئے ایک بار دار ذرے کے آپس میں تفاعل (interaction) سے ایک قسم کی قوت یا توانائی نمودار ہوتی ہے جس کو برقناطیسی قوت کہا جاتا ہے۔ اور یہ برقناطیسی قوت، دراصل اس کائنات میں پائی جانے والی چار بنیادی قوتوں میں سے ایک ہے۔ 
[تصغیر|150px|دائیں|ایک [مثبت بار (ذرہ) اور اس کے گرد موجود قوت کا دائرہ یا برقناطیسی قوت۔]]

زمرہ:برق
زمرہ:برقناطیسیت
زمرہ:برقی سکونیات
زمرہ:برقیات
زمرہ:تعارفی طبیعیات
زمرہ:قوانین بقاء
زمرہ:کیمیائی خواص
زمرہ:طبیعی مقداریں
زمرہ:طبیعیات
زمرہ:طبیعیاتی مقدار
زمرہ:ویکی ڈیٹا سے مطابقت رکھنے والی مختصر تفصیل
زیرجوہری ذرہ

جیسا کہ نام سے ظاہر ہے کہ زیر جوہری ذرہ (subatomic particle) ایک ایسا  ذرہ ہوتا ہے کہ جو جوہر سے بھی زیریں ہو یا یوں کہ لیں کہ جوہر یا ایٹم سے بھی چھوٹا ہو۔ مادے کو اگر چھوٹے حصوں میں تقسیم کیا جائے تو اس کو سالمات میں توڑا جا سکتا ہے اور سالمات کو چھوٹے حصوں میں تقسیم کیا جائے تو ان کو جوہروں میں توڑا جا سکتا ہے اور پھر اگر جوہر کو بھی توڑا جائے تو اس میں سے، زیر جوہری ذرات برآمد ہوتے ہیں۔ مثلا الیکٹران، پروٹان اور نیوٹرون وغیرہ۔

زیر جوہری ذرات ، بنیادی  بھی ہو سکتے ہیں اور  مخلوط  بھی۔

زمرہ:ذراتی طبیعیات
زمرہ:زیرجوہری ذرات
زمرہ:قدری میکانیات
زمرہ:نویاتی طبیعیات
ذرہ

: ذرہ یا پارٹکل کا لفظ درج ذیل مفہوم میں استعمال ہو سکتا ہے۔
* یہ فہرست **ذرہ** کے ان مفہوم کا احاطہ کرتی ہے کہ جن میں وہ سائنس کے مختلف شعبہ جات میں آتا ہے۔
* ذرہ کے عام مفہوم اور استعمال کے لیے کوئی بھی لغت دیکھی جا سکتی ہے۔
### کیمیا
* سالمہ (مالیکیول)
* جوہر (ایٹم)
* برقیہ (الیکٹران)
* نوریہ (فوٹون)
* غروانی ذرہ (کولوئیڈل پارٹیکل)

### طبیعیات
* زیرجوہری ذرہ (سب اٹامک پارٹیکل)
** عناصری ذرہ (ایلیمینٹری پارٹیکل)
** مخلوط ذرہ (کمپوزٹ یا کمپازٹ پارٹیکل)
** نکتی ذرہ (پوائنٹ پارٹیکل)
* مــزیــد ذرات کے بارے میں فہرست ذرات دیکھیے

زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
مقلوب میٹرکس

ایسی میٹرکس جسے اُلٹانا ممکن ہو، کو *مقلوب* میٹرکس کہا جاتا ہے۔ ایک \ n \times n مربع میٹرکس *A* کو مقلوب کہا جاتا ہے، اگر ایسی \ n \times n مربع میٹرکس *B* موجود ہو، جبکہ
:\ A B = I 
جہاں *I* ایک \ n \times n تطابق قالب ہے۔

میٹرکس \ A  کے اُلٹ کو \ A^{-1}  لکھا جاتا ہے، اس طرح اوپر والی مساوات یوں بنتی ہے:
:\ A A^{-1} = A^{-1} A = I_n 
(میٹرکس \ A اور \ A^{-1}  ایک دوسرے کے الٹ ہیں۔)
* وجہ تسمیہ: لفظ *مقلوب*، قلاب سے بنا ہے اور اسی سے بنا ہوا لفظ قلابازی اردو میں استعمال ہوتا ہے۔

## میٹرکس الجبرا
* اگر *A* ایک مقلوب میٹرکس ہو اور *r*، *s*، صحیح اعداد تو،
:\ A^s A^r = A^{(s+r)}
* اگر *A*، *B* اور *C*، مقلوب میٹرکس ہوں اور سب کا سائز برابر ہو، تو
:\ {(AB)}^{-1} = B^{-1} A^{-1}
:\ {(ABC)}^{-1} = C^{-1} B^{-1} A^{-1}
* اگر *A* ایک مقلوب میٹرکس ہو اور \alpha ایک سکیلر اور *n* کوئی بھی غیر صفر صحیح عدد تو،
:\ {(\alpha A)}^n = \alpha^n A^n 
* اگر *A* ایک مقلوب میٹرکس ہو، تو مساوات \ AB = AC سے یہ نتیجہ نکالا جا سکتا ہے کہ\ B = C

## مزید دیکھیے
* گاسین اخراج (میٹرکس کو مقلوب کرنے کا ایک طریقہ)
* سائیلیب help inv

## بیرونی روابط
* سائیلیب سبق

زمرہ:خطی الجبرا
باردار ذرہ

طبیعیات اور کیمیاء میں **باردار ذرہ** (charged particle) ایک ایسا ذرہ ہوتا ہے کہ جو کسی برقی بار کا حامل ہو۔ یہ ذرہ، کوئی زیرجوہری ذرہ (subatomic particle) بھی ہو سکتا ہے اور یا پھر کوئی آئون بھی۔ اس طرح کے باردار ذرات کے ایک مجموعہ کو یا کسی گیس کو جو جو بڑی مقدار میں باردار ذرات رکھتی ہو، پلازما (plasma) کہا جاتا ہے اور یہ پلازمہ، مادے کی چوتھی حالت کہلاتی ہے (پہلی تین حالتیں ؛ٹھوس، مائع  اور گیس ہیں)۔

زمرہ:برقناطیسیت
زمرہ:حاملین بار
زمرہ:نویاتی طبیعیات
تطابق قالب

**شناخت میٹرکس** ایک \ n \times n مربع میٹرکس ہے، جسے یوں تعریف کرتے ہیں:
:
I_n = \left[ \begin{matrix}
1 & 0 & \cdots & 0 \\
0 & 1 & \cdots & 0 \\
\vdots & \vdots & \ddots & \vdots \\
0 & 0 & \cdots & 1
\end{matrix}\right]


## مزید دیکھیے
* سائیلیب 

زمرہ:تجریدی الجبرا

زمرہ:خطی الجبرا
زمرہ:ویکی ڈیٹا سے مطابقت رکھنے والی مختصر تفصیل
آئون

**آئون** / ion (جمع : آینات / ایونات) جس کو اردو میں ایون / آئن یا آین بھی لکھا جاتا ہے، ایک ایسا ذرہ ہوتا ہے جس نے قدرتی طور پر ایک تعدیلی جوہر، سالمہ یا زیرجوہری ذرّے سے تبدیل ہوکر کوئی (مثبت یا منفی)  بــار  حاصل کر لیا ہو اور ایسا اس وجہ سے ہوتا ہے کہ یا تو اس میں سے ایک برقیہ (electron) نکل جاتا ہے یا ایک برقیہ اس میں آجاتا ہے۔ جب برقیہ نکل جائے تو اس پر مثبت بار آجاتا ہے اور اگر برقیہ اس میں آجائے تو اس پر منفی بار آجاتا ہے۔ آئون بننے کے طبیعیاتی عمل کو تائین (Ionization) کہا جاتا ہے۔

آین چند ایسے الفاظ میں شامل ہے جس کو اس اردو دائرہ المعارف پر انگریزی سے اپنایا گیا ہے۔ ایسا کرنے کی دیگر وجوہات کے ساتھ ایک قابل ذکر وجہ یہ ہے کہ اس لفظ سے دیگر متعلقہ الفاظ اردو قواعد کے مطابق بنانے میں سہولت ہوگی اور وہ الفاظ اردو میں اجنبی بھی نہیں لگیں کے۔ مثال کے طور پر آین سے انگریزی میں Ionization کا لفظ بنتا ہے جس کو اردو قواعد کی رو سے تائین بنایا جا سکتا ہے۔ اسی طرح مثبت آین کو انگریزی میں cation کہا جاتا ہے جو منفیرہ کی مناسبت سے بنایا گیا لفظ ہے اور اردو میں اسے مثبت سے مث لے کر آین کے ساتھ لگا کر مثاین (cation) بنتا ہے۔ اسی طرح منفی آین کو انگریزی میں آئون کہا جاتا ہے جو مثبیرہ کی مناسبت سے بنایا گیا لفظ ہے اور اردو میں اسے منفی سے من لے کر آین کے ساتھ لگا کر مناین (anion) بنایا جاتا ہے۔ ان الفاظ کی ایک فہرست سامنے شکل کے خانے میں دیکھی جا سکتی ہے۔
## عام مثاینات و مناینات کی فہرست
درج ذیل میں عام طور پر دیکھے جانے والے مثاینات و مناینات کی ایک فہرست دی جا رہی ہے اس فہرست کے اندراجات انگریزی میں نظر آنے کی وجوہات کئی ہیں۔ ان کی اردو کرنا گویا مشکل تو ہے مگر نــا مـمـکـن ہرگز نہیں ہے اس کے باوجود خطرِ اعتراضات کے پیش نظر فی‌الحال ایسا کرنے سے اجتناب کیا جا رہا ہے۔


زمرہ:حاملین بار
زمرہ:ویکیپیڈیا مضامین مع LCCN شناخت کنندگان
زمرہ:طبیعی کیمیا
زمرہ:ویکی ڈیٹا سے مختلف مختصر وضاحت
زمرہ:پلازما طبیعیات
زمرہ:ذراتی طبیعیات
زمرہ:برقی کیمیاء
سالمہ

**سالمہ**  دراصل دو یا زائد جوہروں کا مجموعہ ہوتا ہے جو آپس میں کیمیائی بند (chemical bond) کے ذریعے جڑے ہوتے ہیں۔
## بیرونی روابط
* ماہ کا سالمہ -اسکول آف کیمسٹری، یونیورسٹی آف برسٹل

زمرہ:سالمات
زمرہ:سالماتی طبیعیات
زمرہ:کیمیا
زمرہ:مادہ
دہانہ

تصغیر|بائیں|دریائے نیل کا دہانہ۔ مصنوعی سیارچہ سی لی گئی تصویر۔
وہ مقام جہاں آکر دریا کسی جھیل، سمندر، بحر، بحیرہ، ریزروائر یا کسی دوسری دریا کے پانی سے ملتی ہے۔ دریا پہاڑوں سے نکل کر میدانوں میں آتے ہیں پھر میدانوں کو سیراب کرتے ہوئے یہ کسی جھیل یا سمندر میں جاگرتے ہیں۔ جہاں سے دریا نکلتا ہے اسے دریا کا منبع اور جہاں جا کے گرتا ہے اسے دریا کا دہانہ کہتے ہیں۔

## دہانہ کے اقسام
[thumb|دریائے مسی سپی کا دہانہ۔
<span style="border:1px solid #000;font-size:80%; margin-right:.2em; background-color:#FFA447;"> </span>4600 yrs [Radiocarbon year|BP,
 3500 yrs BP,
 2800 yrs BP,
 1000 yrs BP,
 300 yrs BP,
 500 yrs BP,
 current]]

دہانوں کی درجہ بندی، ان کے سنگموں کی بنیاد پر کیا جاتا ہے۔ آیا کہ وہ دریا ئی کناروں کے پانی سے جا ملتے ہیں یا سمندر کے ساحلی پانی سے ۔ These controls have a large effect on the shape of the resulting delta.

## مزید دیکھیے
* دریا
* جھیل
* ساحل

## نگار خانہ

Image:Delta in Ismenius Lacus.jpg|
Image:Delta in Lunae Palus.jpg|
Image:Delta in Margaritifer Sinus.jpg|
Image:Distributary fan-delta.jpg|


## بیرونی روابط
* Louisiana State University Geology - World Deltas

## حوالہ جات

زمرہ:آبی ماحولیات
زمرہ:آبی چشمے
زمرہ:اجسام آب
زمرہ:ماحولیات
زمرہ:ساحلی جغرافیہ
زمرہ:سیلابی تغیرات
زمرہ:آب
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ساحلی و سمندری تغیرات
زمرہ:آبی ندیاں
دھتورہ

framepx|تصغیر|بائیں|دھتورہ

**دھتورہ**  ایک خودرو جنگلی پودا ہے جو یورپ اور ایشیا میں عام ہے۔ انسان کے لیے زہر قاتل ہے لیکن بطور دوا کے نہایت پر اثر اور مجرب چیز ہے۔ انگریزی نسخوں میں عام طور پر استعمال ہوتا ہے۔ اس پودے کے عرق کا نام ایٹروپین ہے جو مشہور دوا ہے۔

## ذائقہ:
اس کا ذائقہ تلخ ہوتا ہے۔

## مزاج:
چوتھے درجہ میں سرد اور چوتھے درجہ میں خشک ہوتا ہے۔

## مقدار خوراک:
مقدار خوراک ایک چاول سے لے کر 3 چاول ہے۔

## مقام پیدائش:
ہر جگہ سڑکوں کے کنارے اور گاؤں کے آس پاس پایا جاتا ہے۔

## افعال و استعمال:
دھتورہ کا بیرونی طور پر استعمال سکون بخش ہے۔  اسے مختلف روغنوں میں مختلف طریقوں سے شامل کر کے گنٹھیا اور جوڑوں کے درد میں مالش کے طور پر استعمال کیا جاتا ہے۔

## مصلح:
اس کا مصلح دودھ، مکھن، سونف، مرچ سیاہ اور شہد ہیں۔

## نگار خانہ

File:Datura Flower on the plant (Lateral View) near Hyderabad, Andhra Pradesh, India 01.jpg|
File:Datura Flower on the plant (Top View) near Hyderabad, Andhra Pradesh, India 02.jpg|


زمرہ:قدیم طریقہ علاج
زمرہ:ویکی ڈیٹا سے مختلف مختصر وضاحت
زمرہ:آرائشی نباتات
زمرہ:طبی پودے
زمرہ:نباتات
زمرہ:1753ء میں مترشح کردہ نباتات
جنگ دومتہ الجندل

دومۃ الجندل دمشق سے پانچ منزل اور مدینہ سے دس منزل دمشق اور مدینے کے درمیان شام کی سرحد پر واقع ہے۔ یہاں کے مسیحی حاکم اکیدر نے مدینے پرحملہ کرنے کے لیے ایک لشکر تیار کیا تھا۔ اس کی اطلاع ملنے پر نبی کریم صلی اللہ علیہ وسلم ایک ہزار مسلمانوں کے ساتھ دومۃ الجندل سے ایک دن کی مسافت پر پہنچے تو پتا چلا کہ دشمن کی چراگاہ یہاں سے قریب ہے۔ حضور کی اجازت سے مسلمانوں نے مویشیوں پر قبضہ کر لیا۔ یہ خبر حاکم دومۃ الجندل کو پہنچی تو وہ گھبرا کرفرار ہو گیا۔ آپ وہاں پہنچے تو میدان خالی تھا۔ چند دن وہاں قیام کے بعد حضور مدینے واپس تشریف لائے۔ یہ سفر غزوہ دومۃ الجندل کے نام سے مشہور ہے۔

زمرہ:630ء کی دہائی کے تنازعات
زمرہ:633ء
زمرہ:ایشیا میں 633ء
زمرہ:خالد بن ولید کی جنگیں
زمرہ:خلفائے راشدین کے معارک
زمرہ:غزوات
الحاد

اِلحاد دراصل عربی زبان کے لفظ لحد سے اِسمِ صفت ہے جس کے لغوی معنی ایک طرف ہو جانے کے ہیں۔ انگریزی زبان میں اِسے Unorthodoxy سے تعبیر کیا جا سکتا ہے۔ یہ اُردو زبان میں عام استعمال ہونے والے روز مرہ " سائیڈ پر ہو جانا " کے عین مترادف ہے جبکہ اسلامی اصطلاح میں اِلحاد کسی شخص یا گروہ کے معروف اور مروّج مذہبی روش سے کنارہ کر لینے کے معانی میں استعمال ہوتا ہے۔ معروف اور مروّج مذہبی روش سے مراد وہ مسالکِ اسلامیہ ہیں جو عام مسلّمات کی حیثیت حاصل کر چکے ہیں جیسا کہ اہلِ سنت، اثنا عشریہ، خارجیت،، سلفیت اور ظاہریت وغیرہ۔
اِلحاد کو لغوی یا اصطلاحی اعتبار سے انگریزی زبان کی اصطلاح دہریت سے نہیں جوڑا جا سکتا چنانچہ اِس کے لیے ایک الگ سے اسلامی اصطلاح دہریت موجود ہے۔ پس اِلحاد اور دہریت میں جوہری فرق کو ملحوظ رکھنا چاہیے اور انھیں باہم متبادَل یا مخلوط نہیں کرنا چاہیے۔

## حوالہ جات
المغرب کے حکمران خاندان

المغرب کے حکمران خاندانوں کی فہرست حکمران خاندان کے نام، ادوار اور بادشاہوں کے ناموں کے ساتھ دی گئي ہے۔ 1957ء سے پہلے حکمران کے لیے سلطان کا لقب استعمال کیا جاتا تھا، جو بعد میں شاہ (ملک) سے بدل دیا گیا۔
المغرب کے موجودہ بادشاہ 23 جولائی 1999ء سے علوی شاہی سلسلہ کے محمد ششم المغربی ہیں۔ 

## ادریسی سلسلہ شاہی (788–974)

## مرابطین سلسلہ شاہی (1040–1147)

## موحدین سلسلہ شاہی (1121–1269)

## مرین سلسلہ شاہی (1195–1465)

## ادریسی وقفہ (1465–1471)
* Muhammad ibn Ali Idrisi-Joutey (1465–1471)

## وطاسی سلسلہ شاہی (1472–1554)

## سعدی سلسلہ شاہی (1544–1659)

## Dila'i Interlude (1659–1663)
* Muhammad al-Hajj ad-Dila'i (1659–1663)

## علوی شاہی سلسلہ (1631–تاحال)
**1631–1957: Alawi sultans of Morocco**

**1957 – present: 'Alawi kings of Morocco**

## شاہی پرچم

File:Royal standard of Morocco.svg|Royal Standard of Morocco


## مزید دیکھیے
* تاریخ المغرب

## حوالہ جات



زمرہ:سلاطین المغرب
زمرہ:فہرستیں مراکش کے سیاسی حکام
زمرہ:المغرب کی تاریخ متعلقہ فہرستیں
زمرہ:فرماں رواوں کی فہرستیں
زمرہ:افریقی حکمرانوں کی فہرستیں
زمرہ:المغرب کے سیاسی حکام کی فہرستیں
زمرہ:مراکشی شخصیات کی فہرستیں
زمرہ:افریقی فرماں رواوں کی فہرستیں
دیا نرائن نگم

**منشی دیا نرائن نگم** اردو کے نامور ادیب اور صحافی تھے۔ وہ 1882ء کو کانپور، اتر پردیش میں ایک کائستھ گھرانے میں پیدا ہوئے۔ ان کے والد منشی کنہیا لال، دادا منشی شیو سہائے اور چھوٹے بھائی منشی گور سہائے کانپور کے ممتاز وکلا میں سے تھے۔ اردو فارسی اور انگریزی تعلیم گھر پر ہوئی۔ 1903ء میں کرائسٹ چرچ کالج کانپور سے بی اے کیا۔ ابتدا میں مخزن لاہور میں مضامین لکھے۔ پھر کانپور سے ذاتی ماہنامہ جاری کیا جس نے تقریباً نصف صدی تک علم و ادب کی خدامات انجام دیں۔ماہنامہ زمانہ اور ہفت روزہ آزاد کے مدیر رہے۔ 2 نومبر 1942ء کو کانپور میں انتقال ہوا۔

## حوالہ جات
دیبل

**دیبل** کراچی سے 37 میل دور بھمبھور کے مقام پر ایک قدیم بندرگاہ ہے۔ مسلمانوں نے ہندوستان میں سب سے پہلے اسی بندرگاہ پر اپنا جھنڈا لہرایا۔ یہاں ہندوؤں کے مندر بکثرت تھے اور وہ اس شہر کو دیول بندر کہتے تھے۔ تاریخ اور روایتوں میں دیبل کو بھمبھور، دیول اور لاہری بندر کے نام سے بھی یاد کیا جاتا ہے۔ 1912ء کی کھدائی میں یہاں سے ایسے آثار ملے ہیں جو اسلامی دور سے تعلق رکھتے ہیں۔اس شہر میں ہندوؤں کا ایک مندر بھی تھا
## حوالہ جات

زمرہ:آثار قدیمہ
زمرہ:پاکستان کے سابقہ آباد مقامات
زمرہ:تاریخ سندھ
زمرہ:تاریخ کراچی
زمرہ:ویکی ڈیٹا سے مطابقت رکھنے والی مختصر تفصیل
زمرہ:قدیم شہر
زمرہ:خلافت امویہ
زمرہ:تاریخ ہندوستان
جنرل سونتی

پیدائش: اکتوبر 1946ء

تھائی لینڈ کے پہلے مسلمان فوجی سربراہ۔ جس نے 19 ستمبر میں فوجی بغاوت کرکے مارشل لاء نافذ کیا۔ پورا نام سونتی بونیا راتگالِن ان کی اعلی فوجی عہدے پر تعیناتی کو جنوبی مسلمان علاقوں میں مزاحمت پر قابوپانے کی کوشش سے جوڑا گیا۔ جنوبی تھائی لینڈ میں جاری اس مزاحمت میں ڈھائی سال کے اندر تقریباً ڈیرھ ہزار لوگ ہلاک ہوئے۔ فوجی سربراہ کی وزیر اعظم تھاکسن شیناواترا کی حکومت سے اختلاف اس وقت شروع ہوا جب حکومت نے جنرل سونتی کے مزاحمتکاروں سے مذاکرات کرنے کی پیشکش کو رد کرد یا۔

جس کے بعد شاہ تھائی لینڈ کی سرپرستی میں امریکا کے دورے پر گئے ہوئے وزیر اعظم شیناواترا کی حکومت کو ختم کرکے۔ ملک میں مارشل لا کا اعلان کر دیا۔ وہ تھائی فوج میں کئی اعلی عہدوں پر فائض رہ چکے رہے جن میں ’الیٹ سپیشل وارفئر کمانڈ‘ بھی شامل ہے۔ انھیں بہادری کے کئی تمغے بھی ملے۔

زمرہ:اکیسویں صدی کی تھائی شخصیات
زمرہ:اکیسویں صدی کے تھائی سیاست دان
زمرہ:بقید حیات شخصیات
زمرہ:بنکاک کی شخصیات
زمرہ:تھائی جرنیل
زمرہ:تھائی زبان کے بیرونی روابط والے مضامین
زمرہ:تھائی شخصیات
زمرہ:تھائی لینڈ کے نائب وزرائے اعظم
زمرہ:تھائی لینڈ کے وزرائے اعظم
زمرہ:تھائی مسلم
زمرہ:فوجی شخصیات
زمرہ:قائدین جو بغاوت کے ذریعے اقتدار میں آئے
زمرہ:1946ء کی پیدائشیں
زمرہ:2 اکتوبر کی پیدائشیں
تھاکسن شیناواترا

پیدائش:26 جولائی 1949ء

تھائی لینڈ کے سابق وزیر اعظم

## ابتدائی زندگی
تھائی لینڈ کے شمالی شہر چیانگ مائی میں پیدا ہونے والے شیناواترا نے اپنے کیریئر کا آغاز بطور پولیس افسر کیا تھا۔ 1973 میں انھیں ایک سکالرشپ ملا اور وہ کریمنل جسٹس میں ماسٹرز کرنے امریکا چلے گئے۔ امریکا سے واپس آنے کے بعد انھوں نے اپنا کروبار شروع کیا اور اسی کی دہائی میں ایک کامیاب ٹیلی کمیونیکیشن گروپ بنا ڈالا۔

## سیاسی زندگی
انھوں نے 1998 میں ’تھائی رک تھائی‘ کے نام سے ایک سیاسی جماعت بنائی جس نے تھائی سیاست کا رخ بدل دیا۔ انھیں غریب ووٹرز سے لے کر امیر کمپنیوں تک کی حمایت حاصل تھی۔ 2004 میں سونامی کی وجہ ہونے والی تباہی کے بعد تعمیرِ نو کے سلسلے میں ان کی حکومت کی کارکردگی کو کافی سراہا گیا۔ لیکن اس کے علاوہ انھیں کئی محاذوں پر کافی مشکلات کا سامنا تھا۔

## مقبولیت میں کمی
ان کح حکومت پر الزام تھا کہ اس نے برڈ فلو کے سلسلے خبروں کو روکنے کی کوشش کی تھی۔ اس کے علاوہ جرائم کی روک تھام کے ان کی حکومت کے طریقۂ کار بھی زیرِ تنقید رہے۔ تاہم 2003 میں منشیات پر قابو پانے اور اس میں ملوث افراد کے خلاف لڑی جانے والی جنگ کے دوران دو ہزار پانچ سو افراد کی موت سے بھی عوامی سطح پر ان کی مقبولیت میں کوئی کمی نہیں آئی تھی۔ اور نہ تھائی لینڈ کے کرپشن کمیشن کے اس اعلان کے بعد کہ انھوں نے اپنی پوری دولت اور جائداد ظاہر نہیں کی تھی۔ شیناواترا پر یہ بھی تنقید ہوتی رہی ہے کہ ان کی حکومت ملک کے جنوبی حصے میں بغاوت پر قابو پانے میں ناکام رہی ہے۔ تاہم ہر مرتبہ تھائی وزیرِ اعظم صاف بچ نکلتے اور تھائی لینڈ کے دیہاتی ووٹروں میں ان کی مقبولیت میں کوئی کمی نہ آتی۔

## کرپشن
لیکن شین کارپوریشن کی فروخت نے ایک ایسا طوفان کھڑا کر دیا جس کو روکنا شیناواترا کے لیے بہت مشکل ثابت ہوا۔ انھوں نے تھائی لینڈ کے سب سے بڑے ٹیلی کام گروپ، شن کارپوریشن، میں اپنے حصص بیچ دیے تھے۔ تاہم اس سے شیناواترا کے خاندان اور دیگر افراد نے ایک اعشاریہ نو بلین ڈالر کمایا جس سے بہت سے تھائی خوش نہیں تھے۔ ان کو شکایت تھی کہ شیناواترا کے خاندان نے ٹیکس سے بچنے کے لیے اتنے اہم قومی سرمائے کو سنگاپور کے سرمایہ کاروں کے حوالے کر دیا ہے۔

## فوجی انقلاب

19 ستمبر 2006ء کو جنرل سونتی کی سربراہی میں تھائی افواج نے اہم سرکاری عمارتوں پر فوج نے قبضہ کر لیا ہے۔ اس وقت وزیر اعظم امریکا میں اقوام متحدہ کے اجلاس میں شرکت کرنے کے لیے دورے پر تھے۔ فوج نے بعد میں شاہ کی سرپرستی میں مارشل لا کا اعلان کر دیا۔

زمرہ:1949ء کی پیدائشیں
زمرہ:آنریری نائٹس گرینڈ کراس آف دی آرڈر آف سینٹ مائیکل اینڈ سینٹ جارج
زمرہ:اقدام قتل سے زندہ بچ جانے والے
زمرہ:بقید حیات شخصیات
زمرہ:تھائی ارب پتی
زمرہ:تھائی پولیس افسران
زمرہ:تھائی زبان کے بیرونی روابط والے مضامین
زمرہ:تھائی سیاستدان
زمرہ:تھائی شخصیات
زمرہ:تھائی کاروباری شخصیات
زمرہ:تھائی لینڈ کے نائب وزرائے اعظم
زمرہ:تھائی لینڈ کے وزرائے اعظم
زمرہ:تھائی لینڈ کے وزرائے تعلیم
زمرہ:تھائی لینڈ کے وزرائے خارجہ
زمرہ:تھائی معلمین
زمرہ:فوجی تاخت میں معزول شدہ قائدین
زمرہ:ہنٹسویل، ٹیکساس کی شخصیات
زمرہ:تھائی قوم پرست
زمرہ:تھائی بدھ شخصیات
زمرہ:تھائی چیف ایگزیکٹو
زمرہ:اکیسویں صدی کے تھائی سیاست دان
زمرہ:بیسویں صدی کی تھائی شخصیات
زمرہ:بیسویں صدی کی کاروباری شخصیات
زمرہ:اکیسویں صدی کی کاروباری شخصیات
زمرہ:اطلاعاتی ٹیکنالوجی کی کاروباری شخصیات
زمرہ:سیاسی اسکینڈل
کائزرسلائوٹرن

**کائزرسلائوٹرن** جرمنی کے ایک شہر کا نام ہے۔ اس کی آبادی تقریباً ایک لاکھ نفوس پر مشتمل ہے۔ اس شہر کے نواحی علاقے میں امریکہ کا بیرون ملک سب سے بڑا فوجی اڈا رامشٹائن واقع ہے جہاں تقریباً 50 ہزار نیٹو فوجی موجود ہیں۔ 
اس شہر کی تاریخ 9 ویں صدی سے جا ملتی ہے اور یہ پیرس سے صرف 459 کلومیٹر اور لکسمبرگ سے صرف 159 کلومیٹر کے فاصلے پر واقع ہے۔ 
یہ شہر جرمنی کی ریاست رائنلانڈ-فالز میں واقع ہے۔

زمرہ:جرمنی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:اوپل
زمرہ:جرمنی میں یونیورسٹی شہر
زمرہ:رائنلینڈ-پالاتینات کے شہر
زمرہ:رائنلینڈ-پالاتینات کے آباد مقامات
زمرہ:شاہی آزاد شہر
امثولہ (ریاضی)

**اُمثولہ** خطی الجبرا میں کسی سمتیہ کی لمبائی کے معنوں میں استعمال ہوتا ہے۔ امثولہ ایک فنکشن ہے جو کسی سمتیہ کو ایک مثبت عدد دیتی ہے، ماسوائے صفر سمتیہ کے۔ ایسی لکیری فضا \ V  جہاں اندرونی حاصل ضرب تعریف ہوا ہو، میں ایک سمتیہ \mathbf{v} کے اُمثولہ کو \ \| \mathbf{v}\| لکھتے ہیں اور یہ سمتیہ کا اپنے ساتھ "اندرونی حاصل ضرب" کے جزر سے یوں تعریف کیا جاتا ہے :
:  \| \mathbf{v}\| = \sqrt{ \langle \mathbf{v}, \mathbf{v} \rangle}
انگریزی میں اسے سمتیہ کی norm کہتے ہیں۔

### اقلیدسی فضا میں
فائل:norm_simtia.png

اقلیدسی لکیری فضا \mathbb{R}^n میں سمتیہ
\mathbf{u} = \left[\begin{matrix}
u_0 \\
u_1 \\
\vdots \\
u_{n-1}
\end{matrix}\right]
کی لمبائی (امثولہ) کی تعریف یوں ہو جائے گی (اقلیدسی فضا پر "اندرونی حاصل ضرب" کی مقبول تعریف استعمال کرتے ہوئے):
: \| \mathbf{u}\| = 
\sqrt^2}

دیکھو کہ یہ اقلیدسی ہندسہ (Euclidean geometry) میں لمبائی کی تعریف ہے۔ غور کرو کہ فضا پر "اندرونی حاصل ضرب" کی تعریف بدلنے سے "لمبائی (امثولہ)" کی تعریف بھی مختلف ہو گی۔

## اُمثولہ کی خصوصیات
اقلیدسی ہندسہ میں لمبائی کی جو خصوصیات ہوتی ہیں، امثولہ کی تعریف ان پر پورا اترتا ہے۔ یہ خصوصیات یوں ہیں (یہاں \ u اور \ v کسی لکیری فضا میں سمتیہ ہیں اور \alpha ایک سکیلر) :
# \|u\| \ge 0
# \|u\| = 0 اگر بشرطِ اگر، جب u = 0
# \|\alpha u\| = |\alpha| \|u\|
# \|u+v\| \le \|u\| + \|v\|  &nbsp; تکون نامساوات
* انگریزی میں Norm = اُمثولہ
* وجہ تسمیہ: امثولہ کا لفظ اردو میں مثال کی شکل میں رائج بھی ہے، مثالی بھی اسی سے بنا ہے۔ لیکن، امثولہ کسی ایسی بات یا ایسے مظہر کو کہا جاتا ہے جس کی حیثیت مثال ِمعیار و ثابت کی ہو چکی ہو۔ یا وہ ایک مقیاسی کیفیت رکھتا ہو۔

## مزید دیکھیے
* سائیلیب help norm

زمرہ:خطی الجبرا
زمرہ:ویکی ڈیٹا سے مطابقت رکھنے والی مختصر تفصیل
زمرہ:عامل تحلیل
نیوکلیائی تعامل

280px|تصغیر|بائیں|نیوکلیائی تعامل کی وضاحت کا خاکہ 
نیوکلیر فزکس (nuclear physics) میں نیوکلیائی تعامل (nuclear reaction) اس رد عمل کو کہا جاتا ہے جس میں مرکزے یا مرکزی ذرات آپس میں متصادم ہوکر ایک نئی خصوصیات کی حامل پیداوار (product) بنا دیتے ہیں۔ اصولاً تو ایسا بھی ہو سکتا ہے کہ ایک تعامل میں دو سے زیادہ ذرات ملوث ہوں لیکن درحقیقت ایسا تعامل بہت کم ہوتا ہے۔ اگر کسی تصادم میں ٹکرانے کے بعد وہ ذرات کوئی نئی پیداوار کرنے کی بجائے اپنی حالت کو برقرار رکھتے ہوئے الگ الگ ہوجائیں تو ایسے تصادم کو مرکزی تعامل نہیں کہتے بلکہ اسے لچکدار تصادم کہا جاتا ہے۔

زمرہ:نویاتی کیمیا
زمرہ:نویاتی طبیعیات
زمرہ:طبیعیاتی تصورات
زمرہ:طبیعیاتی مظہر
زمرہ:ویکی ڈیٹا سے مطابقت رکھنے والی مختصر تفصیل
زمرہ:نیوکلیائی توانائی
زمرہ:جوہر
تعدیلہ تابکاری

**تعدیلہ تابکاری**  کا لفظ تعدیلہ یعنی نیوٹرون پر مشتمل تابکاری کے لیے استعمال کیا جاتا ہے، انگریزی میں اس کو Neutron radiation کہتے ہیں۔ یہ تابکاری  آزاد تعدیلوں  (free neutrons) پر مشتمل ہوتی ہے۔ اس قسم کے نیوٹرونوں یا تعدیلوں کا اخراج درج ذیل اقسام کے تعملات سے ہو سکتا ہے
* مرکزی ائتلاف -- (خود بخود یا عمداً)
* مرکزی انشقاق
* تَشظیہ ماخذ ِ تعدیلہ (SNS) -- ( تشظیہ، طبیعیات میں ایک ایسا تعامل ہوتا ہے جس میں قصف یا بمباری زدہ مرکزہ کئی ذرات میں ٹوٹ جاتا ہے)
* الفا تعدیلہ تعامل -- (جس میں کوئی مرکزہ، الفا ذرات کی بمباری کے بعد تعدیلے یا نیوٹرونز خارج کرتا ہے

زمرہ:تابکاری
زمرہ:تعدیلہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:نویاتی طبیعیات
زمرہ:ذراتی طبیعیات